Tarybos reglamentas (EEB) Nr. 1556/84
1984 m. birželio 4 d.
iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi pagal Reglamento Nr. 3331/82/EEB [3], susijusio su pagalbos maistu politika ir pagalbos maistu tvarkymu, 3 straipsnio 1 dalies pirmos pastraipos nuostatas tokiai pagalbai skirti produktai turi būti surenkami pagal tvarką ir taisykles, nustatytas atsižvelgiant į bendrus rinkų organizavimo principus;
kadangi aliejų ir riebalų sektoriuje turėtų būti nustatytos tinkamos taisyklės ir tvarka, kaip surinkti alyvuogių ir kitokį augalinį aliejų;
kadangi turėtų būti atitinkamai pataisytas Reglamentas Nr. 136/66/EEB [4] su paskutiniais pakeitimais, padarytais Reglamentu (EEB) Nr. 1101/84 [5],
PRIĖMĖ ŠĮ REGLAMENTĄ:
1 straipsnis
Į Reglamentą Nr. 136/66/EEB įterpiamas šis straipsnis:
"36a straipsnis
1. Kaip pagalba maistu tiekiamas alyvuogių aliejus yra perkamas Bendrijos rinkoje arba yra imamas iš intervencinėse agentūrose laikomų atsargų.
Kaip pagalba maistu tiekiamas 1 straipsnio 2 dalies b punkte minėtas augalinis aliejus yra perkamas Bendrijos rinkoje.
2. Tačiau būtiniausiu atveju arba kai negalima gauti Bendrijos rinkoje, 1 straipsnio dalyje paminėtus produktus galima pirkti besivystančioje šalyje.
3. Taryba, remdamasi Komisijos pasiūlymu, kvalifikuota balsų dauguma nustato produktų surinkimo ir ypač jų pirkimo Bendrijos rinkoje arba nutarimo panaudoti intervencinėse agentūrose esančių alyvuogių aliejaus atsargas kriterijus.
4. Išsamios produktų, tiekiamų kaip pagalba maistu, surinkimo taisyklės yra nustatomos 38 straipsnyje numatyta tvarka."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1984 m. birželio 4 d.